Kutollo 2 | Beibele Inthaneteng | Phetolelo ya Lefase le Lefsa
2 “Ngwalela morongwa+ wa phuthego ya Efeso+ o re: Tše ke dilo tše di bolelwago ke yo a swerego dinaledi tše šupago+ seatleng sa gagwe sa le letona, yo a sepelago gare ga dihlomapone tše šupago tša gauta:+ 2 ‘Ke tseba ditiro tša gago,+ boitapišo bja gago le kgotlelelo ya gago, le gore ga o kgotlelele batho ba babe, le gore o leka+ bao ba ipolelago gore ke baapostola+ mola e se bona gomme o ba hwetša e le ba maaka. 3 O bile o a kgotlelela,+ o tiišeditše ka baka la leina la ka+ gomme ga se wa lapa.+ 4 Lega go le bjalo, ke go solela se, gore o tlogetše lerato le o bego o na le lona pele.+ 5 “‘Ka gona gopola moo o welego gona o itshole,+ o dire ditiro tšeo o bego o di dira pele. Ge e ba o sa dire bjalo, gona ke tla tla go wena+ gomme ke tla tloša sehlomapone+ sa gago lefelong la sona, ka ntle le ge o ka itshola. 6 Fela seo o se dirago gabotse se se, ke gore o hloile+ ditiro tša sehlotswana sa bodumedi sa Nikolase+ tše le nna ke di hloilego. 7 Yo a nago le tsebe a kwe seo moya+ o se botšago diphuthego: Yo a fenyago+ ke tla mo dumelela go ja sehlare sa bophelo,+ seo se lego paradeiseng ya Modimo.’ 8 “Ngwalela morongwa+ wa phuthego ya Simirina o re: Tše ke dilo tše a di bolelago, ‘yena wa Pele le wa Mafelelo,’+ yo a ilego a hwa gomme a buša a phela, o re:+ 9 ‘Ke tseba tlaišego ya gago le bodiidi bja gago—eupša o humile+—le go rogwa ke bao ba ipolelago gore ke Bajuda,+ fela e se bona, eupša e le ba sinagoge ya Sathane.+ 10 O se boife dilo tše o tla tlogago o tlaišwa ka tšona.+ Bona! Diabolo+ o tla dula a lahlela ba bangwe ba lena kgolegong e le gore le lekwe+ ka mo go feletšego le gore le be le tlaišego+ ka matšatši a lesome. Itlhatsele o botega gaešita le go iša lehung+ gomme ke tla go nea mphapahlogo wa bophelo.+ 11 Yo a nago le tsebe a kwe+ seo moya+ o se botšago diphuthego ge o re: Yo a fenyago+ a ka se ke a hwa lehu la bobedi le gatee.’+ 12 “Ngwalela morongwa wa phuthego ya Peregamo o re: Tše ke dilo tše di bolelwago ke yo a nago le tšhoša e telele ya magale a mabedi, o re:+ 13 ‘Ke tseba mo o dulago gona, ke gore mo go lego sedulo sa bogoši sa Sathane; lega go le bjalo, o dula o kgomaretše leina la ka+ gomme ga se wa latola tumelo ya gago go nna+ gaešita le mehleng ya Antipase hlatse ya ka+ e botegago, yo a ilego a bolaelwa+ kgauswi le lena moo Sathane a dulago gona. 14 “‘Lega go le bjalo, ke na le dilo tše sego kae tše ke di solago go wena, gore moo o na le bao ba kgomaretšego thuto ya Bileama+ yo a ilego a ruta Balaka+ go bea tšhitišo pele ga bana ba Isiraele le gore ba je dilo tše di hlabetšwego medingwana ya diswantšho le go otswa.+ 15 Ka tsela e swanago o na le bao ba kgomaretšego thuto ya sehlotswana sa Nikolase.+ 16 Ka gona, itshole.+ Ge e ba o sa dire bjalo, gona ke tla go wena ka pela gomme ke tla lwa+ le bona ka tšhoša e telele ya molomo wa ka.+ 17 “‘Yo a nago le tsebe a a kwe seo moya o se botšago diphuthego+ ge o re: Yo a fenyago+ ke tla mo nea a mangwe a manna a utilwego,+ ke tla mo nea leswikana le lešweu leo go lona go ngwadilwego leina le lefsa+ leo go se nago yo a le tsebago, ge e se feela yo a le amogelago.’+ 18 “Ngwalela morongwa wa phuthego ya Thiathira+ o re: Tše ke dilo tše Morwa+ wa Modimo a di bolelago, yena yo a nago le mahlo a swanago le kgabo ya mollo+ gomme dinao tša gagwe di swanago le koporo e sekilego, o re:+ 19 ‘Ke tseba ditiro tša gago, lerato la gago+ le tumelo le bodiredi le kgotlelelo, le gore ditiro+ tša gago tša gona bjale ke tše dikgolo go feta tša pele.+ 20 “‘Lega go le bjalo, go na le se ke se nyatšago go wena, ke gore o lesa mosadi yoo Isebele,+ yo a ipitšago moporofeta wa mosadi, a ruta+ le go timetša bahlanka+ ba ka gore ba dire bootswa+ le go ja dilo tše di hlabetšwego medingwana ya diswantšho.+ 21 Ke mo neile nako ya gore a itshole,+ eupša ga a rate go itshola bootsweng bja gagwe.+ 22 Bona! Ke tla tloga ke mo lahlela malaong a bolwetši gomme ba ba hlotlolago le yena ke ba lahlele masetlapelong, ntle ga ge ba ka itshola ditirong tša gagwe. 23 Bana ba gagwe ke tla ba bolaya ka bolwetši bjo bo bolayago, e le gore diphuthego ka moka di tsebe gore ke nna yo a lekolago dikgopolo tša ka garegare* le dipelo gomme ke tla nea yo mongwe le yo mongwe wa lena go ya ka ditiro tša lena.+ 24 “‘Lega go le bjalo, go ba bangwe ka moka ba lego Thiathira, lena ka moka bao le sa latelego thuto ye, bao ba sa kago ba tseba tšeo ba di bitšago “dilo tše di tseneletšego” tšeo di tšwago go Sathane,+ ke re: Ga ke le rweše boima bjo bongwe.+ 25 Ka mo go swanago, swarelelang go seo le nago le sona+ go fihla ge ke etla. 26 Yo a fenyago a ba a latela ditiro tša ka go fihla bofelong,+ ke tla mo nea matla godimo ga ditšhaba,+ 27 o tla buša batho ka molamo wa tšhipi+ e le gore ba tle ba pšhatlaganywe go swana le dibjana tša letsopa,+ go etša ge ke amogetše seo go Tate. 28 Ke tla mo nea naledi ya meso.+ 29 Yo a nago le tsebe a kwe seo moya+ o se botšago diphuthego.’+
^ Phetolelo ya lentšu ka lentšu e re, “dipshio.”